Omistajavalvonta

**Kohdeyritystä koskeva ilmoituslomake**

Vähintään 10 %:n, 20 %:n, 30 %:n tai 50 %:n omistusosuuden hankkimisesta tai omistuksen hankkimisesta, joka vastaisi samansuuruista osuutta kaikkien osakkeiden tuottamasta äänimäärästä luottolaitoksessa, rahastoyhtiössä, säilytysyhteisössä, erityisessä säilytysyhteisössä, maksulaitoksessa, vakuutusyhtiössä, rahoitus- ja vakuutusryhmittymän omistusyhteisössä ja vaihtoehtorahastojen hoitajassa on ilmoitettava Finanssivalvonnalle. Ilmoitus on tehtävä myös, jos omistettujen osakkeiden määrä laskee jonkun yllä mainitun omistusrajan alapuolelle. Sama ilmoitusvelvollisuus koskee myös tilannetta, jossa edellä mainitusta valvottavasta tulee omistajamuutoksen seurauksena tytäryritys.

Ilmoitettavista tiedoista on säädetty Valtioneuvoston asetuksessa 208/2014 (muutettu asetuksella 256/2019). Asetuksen 3 §:ää, 4 §:n 2 ja 3 momenttia ja 5 §:ää ei sovelleta omistusosuuden luovuttamista koskevaan ilmoitukseen. Lomakkeen säädösviittaukset viittaavat edellä mainittuun asetukseen.

Omistusosuuden hankkivan tai luovuttavan luonnollisen henkilön tai oikeushenkilön (myöhemmin ilmoitusvelvollinen) on annettava seuraavat tiedot[[1]](#footnote-1). **Lomakkeen jokaiseen kohtaan tulee vastata**.

|  |  |  |
| --- | --- | --- |
| 1 Kohdeyrityksen toiminimi (VNA 4§ 1 mom. 1 kohta)    Liitteet: kaupparekisteriote, yhtiöjärjestys tai säännöt | | |
| **2 Ilmoitusvelvollisen nimi** | | **Ilmoitusvelvollisen Y-tunnus (tarvittaessa)** |
| **3 Ilmoitusvelvollisen osuus kohdeyrityksestä (VNA 4§ 1 mom. 2 kohta)**  Ilmoitusvelvollisen osuus prosentteina kohdeyrityksen kaikista osakkeista tai osuuksista ennen omistusosuuden hankintaa tai luovutusta ja sen jälkeen.  Ennen:       Jälkeen:  Ilmoitusvelvollisen osuus prosentteina kohdeyrityksen kaikista osakkeiden tai osuuksien tuottamista äänistä ennen omistusosuuden hankintaa tai luovutusta ja sen jälkeen.  Ennen:       Jälkeen:  Jos ilmoitusvelvollisuuden perusteena olevan omistusrajan laskemiseen sovelletaan luottolaitos-toiminnasta annetun lain 3 luvun 1 §:n 3 momenttia, sijoitusrahastolain 4 luvun 7 §:n 3 momenttia, rahoitus- ja vakuutusryhmittymien valvonnasta annetun lain 11 §:n 3 momenttia, vakuutusyhtiölain 4 luvun 5 §:n 3 momenttia taikka vaihtoehtorahastojen hoitajista annetun lain 7 luvun 9 §:n 3 momenttia tai 14 luvun 9 §:n 3 momenttia, on ilmoitettava erikseen jokaisen sellaisen osakkeen- tai osuudenomistajan osuus osakkeista tai osuuksista ja äänistä ennen hankintaa tai luovutusta, jonka omistus on mainittujen lainkohtien mukaan otettava huomioon ilmoitusvelvollisuuden perusteena olevaa omistusrajaa laskettaessa.  Laskettaessa tässä lomakkeessa tarkoitettua omistusosuutta ja ääniosuutta sovelletaan arvopaperimarkkinalain 2 luvun 4 §:ää ja 9 luvun 4–7 §:ää. Ilmoitusvelvollisuus ei koske osakkeita ja osuuksia, jotka ilmoitusvelvollinen on enintään vuoden ajaksi hankkinut järjestämänsä arvopapereiden liikkeeseenlaskun yhteydessä tai markkinatakauksen nojalla ja joiden nojalla ilmoitusvelvollisella ei ole oikeutta käyttää yhteisössä äänivaltaa eikä muuten vaikuttaa yhteisön johdon toimintaan (luottolaitostoiminnasta annetun lain 3 luvun 1 §:n 3 momentti, sijoitusrahastolain 4 luvun 7 §:n 3 momentti, rahoitus- ja vakuutusryhmittymien valvonnasta annetun lain 11 §:n 3 momentti, vakuutusyhtiölain 4 luvun 5 §:n 3 momentti taikka vaihtoehtorahastojen hoitajista annetun lain 7 luvun 9 §:n 3 momentti tai 14 luvun 9 §:n 3 momentti). | | |
| **4 Merkittävät sidonnaisuudet kohdeyrityksessä (VNA 4§ 1 mom. 3 kohta)**  EU:n vakavaraisuusasetuksen (575/2013) 4 artiklan 1 kohdan 38 alakohdassa  ja vakuutusyhtiölain 1 luvun 10 §:ssä tarkoitetut merkittävät sidonnaisuudet kohdeyritykseen ja sen emoyritykseen sekä niiden toiseen osakkeen- tai osuudenomistajaan, jos tämä on oikeushenkilö, jolla on vähintään 10 prosenttia kohdeyrityksen tai sen emoyrityksen kaikista osakkeista tai äänistä. | | |
| **5 Ei-taloudelliset sidonnaisuussuhteet (VNA 4§ 1 mom. 4 kohta)**  Ilmoitusvelvollisen ei-taloudellinen sidonnaissuhde kohdeyrityksen tai sen emoyrityksen toiseen osakkeen- tai osuudenomistajaan, jos tämä on luonnollinen henkilö, jolla on vähintään 10 prosenttia kohdeyrityksen kaikista osakkeista tai äänistä, sekä kohdeyrityksen ja sen emoyrityksen hallituksen jäseneen tai muuhun ylimpään johtoon kuuluvaan henkilöön.  Henkilön katsotaan olevan ilmoitusvelvolliseen tässä kohdassa tarkoitetussa ei-taloudellisessa sidonnaissuhteessa, jos tämä on ilmoitusvelvollisen kanssa avioliitossa tai avioliitonomaisessa suhteessa tai muussa merkittävässä taloudellisessa riippuvuussuhteessa tai on ilmoitusvelvollisen sukulainen suoraan etenevässä tai takenevassa polvessa tai tällaisen henkilön aviopuoliso tai tällaiseen henkilöön avioliitonomaisessa suhteessa tai muussa merkittävässä taloudellisessa riippuvuussuhteessa. | | |
| **6 Kohdeyrityksen hankinnan rahoittaminen (VNA 4§ 2 mom. 1-3 kohdat)**  *Tätä kohtaa ei täytetä, kun kyseessä on omistusosuuden luovutus*  Tieto siitä, rahoitetaanko hankinta ilmoitusvelvollisen omilla varoilla vai vieraalla pääomalla.  Jos hankinta rahoitetaan vieraalla pääomalla, velkojan nimi, velan määrä ja korko sekä mahdollisen vakuuden luonne ja määrä.  Jos hankinnan rahoittaminen edellyttää ilmoitusvelvollisen tai kohdeyrityksen omaisuuden realisoimista, tieto realisoitavasta omaisuudesta ja sen määrästä. | | |
| **7 Muut lisäselvitykset (VNA 4§ 3 mom.)**  *Tätä kohtaa ei täytetä, kun kyseessä on omistusosuuden luovutus*  Jos omistus ylittää hankinnan jälkeen 20 prosenttia kohdeyrityksen kaikista osakkeista tai osuuksista taikka äänistä, ilmoitukseen on lisäksi liitettävä:   * selvitys hankinnan strategisista tavoitteista ja tavoitteista lisätä omistusta sekä, jos omistusta ei ole tarkoitettu pysyväksi, tavoitteista vähentää omistusta ja omistuksen suunnitellusta kestosta * valmiudet tarvittaessa lisätä omistusta kohdeyrityksen toiminnan jatkumisen turvaamiseksi. | | |
| **8 Määräysvallan muuttumista kohdeyrityksessä koskeva ilmoitusvelvollisuus (VNA 5§)**  *Tätä kohtaa ei täytetä, kun kyseessä on omistusosuuden luovutus*  Jos ilmoitusvelvollinen saa hankinnan seurauksena kirjanpitolaissa tarkoitetun määräysvallan kohdeyrityksessä (1 luku 5 §), ilmoitusvelvollisen on sen lisäksi liitettävä ilmoitukseen toimintasuunnitelma, josta käy ilmi:   * omistukselle asetettu keskipitkän aikavälin oman pääoman tuottotavoite ja muut taloudelliset tavoitteet * kohdeyrityksen liiketoiminnan laatua ja laajuutta, vakavaraisuustasoa sekä rahoitusrakennetta koskevat suunnitellut muutokset * tavoitellut synergiaedut ja siitä saatavat hyödyt, mikäli kohdeyrityksestä tulee konserniyhtiö tai sen toiminta on tarkoitus sulauttaa ilmoitusvelvolliseen * hankinnan suunnitellut vaikutukset kohdeyrityksen   + hallituksen ja muun ylimmän johdon kokoonpanoon ja tehtäviin   + hallinnollisiin ja laskentatoimen menettelytapoihin, tilintarkastukseen ja sisäiseen valvontaan, mukaan lukien rahanpesun ja terrorismin rahoituksen torjunta   + tietojärjestelmiin ja jatkuvuussuunnitelmiin   + alihankintasopimuksiin ja toimintojen ulkoistamiseen     **Liitteet:** toimintasuunnitelma | | |
| **9 Kohdeyrityksen hankinta ja luovutus VNA 4§ 1 mom. 5 kohta)**  Ilmoitukseen on liitettävä kohdeyrityksen hankintaan ja luovutukseen liittyvät sopimukset.    **Liitteet**: hankintaan ja luovutukseen liittyvät sopimukset | | |
| Paikka ja päivämäärä | Ilmoitusvelvollisen allekirjoitus ja nimenselvennys | |

1. Alla pyydettyjä tietoja voi (lomakkeessa erikseen mainittujen liitteiden lisäksi) toimittaa myös liitetiedostoina. Tällöin lomakkeen kohdassa on mainittava liiteasiakirjan nimi ja tarvittaessa sivunumero, josta tieto löytyy. [↑](#footnote-ref-1)